**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА   
НАЦИОНАЛНАТА ЗДРАВНООСИГУРИТЕЛНА КАСА ЗА 2024 г.,   
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-4 ОТ 23.01.2024 Г.,**

**ИЗМЕНЕНИ И ДОПЪЛНЕНИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-24 ОТ 14.02.2024 Г.**

**§ 1.** В чл. 5, ал. 1 се правят следните изменения и допълнения:

1. Текстът на т. 1 се заменя с:

„1. дейности в БМП - клинични пътеки (КП) и амбулаторни процедури (АПр): за раждане и здрави новородени, за хемодиализа, за диагностика и лечение на онкологични и хематологични заболявания, за лъчелечение, за позитронно-емисионна томография с компютърна томография (РЕТ/СТ), за еднофотонна емисионна компютърна томография с компютърна томография (SPECT/CT) на хибриден скенер (определени в Приложение 1 към настоящите правила).“

2. Текстът на т. 2 се заменя с:

„2. дейности в БМП - КП, клинични процедури (КПр), АПр, с изключение на дейности по т. 1 и 3 (определени в Приложение 2 към настоящите правила).“

3. Създава се нова точка:

„3. дейности в БМП – КП за асистирана с робот хирургия при злокачествени заболявания (определени в Приложение 3 към настоящите правила).“

**§ 2.** В чл. 6 се правят следните изменения и допълнения:

1. В ал. 1 думите „за тези дейности по чл. 55, ал. 2, т. 3а от ЗЗО, съответно в чл. 368, чл. 369 и чл. 370 в НРД за 2023-2025 г.“ се заменят „по чл. 1, ал. 2, ред 1.1.3.7 с изключение на ред 1.1.3.7.1 и ред 1.1.3.7.2 от ЗБНЗОК за 2024 г.“

2. Създава се нова алинея:

„(4) Индикативните стойности за всяка РЗОК за дейностите по чл. 5, ал. 1, т. 1 за периода на извършване на дейност – м. март – м. август 2024 г., подлежащ на заплащане през м. април – м. септември 2024 г., се определят на база средномесечен брой на заплатените в периода м. октомври 2023 г. – м. януари 2024 г. дейности по чл. 5, ал. 1, т. 1 за месеците на дейност септември – декември 2023 г., умножен по цени от 01.03.2024 г. по чл. 368а и чл. 370а от НРД за 2023-2025 г.“.

**§ 3.** В чл. 7 се създава нова алинея:

„(5) Месечните стойности за всяка РЗОК за дейностите по ч. 5, ал. 1, т. 2 за периода на извършване на дейност – м. март – м. август 2024 г., подлежащ на заплащане през м. април – м. септември 2024 г., се определят на база средномесечен брой на заплатените в периода м. октомври 2023 г. – м. януари 2024 г. дейности по чл. 5, ал. 1, т. 2 за месеците на дейност септември – декември 2023 г., умножен по цени от 01.03.2024 г. по чл. 368а, чл. 369а и чл. 370а от НРД за 2023-2025 г.“

**§ 4.** Създава се нов член:

„Чл.7а. (1) Надзорният съвет на НЗОК утвърждава месечни стойности на изпълнителите на БМП за дейностите по чл. 5, ал. 1, т. 3, в рамките на предвидения бюджетен ресурс по чл. 1, ал. 2, ред 1.1.3.7 с изключение на ред 1.1.3.7.1 и ред 1.1.3.7.2 от ЗБНЗОК за 2024 г.

(2) Директорите на РЗОК правят предложение до Надзорния съвет на НЗОК за стойностите по чл. 5, ал. 1, т. 3 след анализ на потребностите от дейности по Национална здравна карта и приложението на наредбата по чл. 34а от ЗЛЗ, демографската структура и заболеваемост, отчетените случаи на пациенти от други региони, отчетените видове дейности по сключените индивидуални договори и нови дейности по КП/АПр/КПр по чл. 37а и чл. 37б от ЗЛЗ, КП/АПр/КПр, отпаднали от индивидуалните договори дейности и други.

(3) При заплащане на нови дейности по КП/АПр/КПр по чл. 37а и чл. 37б от ЗЛЗ се прилагат критериите по чл. 34а от ЗЛЗ. В случай, че посочените критерии не са приложими, новите дейности за съответното лечебно заведение се определят като съотношение на потребностите за съответната област според Национална здравна карта и средно претеглено разпределение между всички изпълнители на БМП според броя на определени легла по специалности и нива на компетентност

(4) Предложените месечни стойности на изпълнителите на БМП за дейностите по чл. 5, ал. 1, т. 3 от директорите на РЗОК се придружават от мотиви и ясно описание на начина на изчислението за всеки изпълнител.

(5) Стойности за всяка РЗОК за дейностите по чл. 5, ал. 1, т. 3 за периода на извършване на дейност – м. март – м. август 2024 г. подлежащ на заплащане през м. април – м. септември 2024 г., се определят на база средномесечен брой на заплатените в периода м. октомври 2023  г. – м. януари 2024 г. дейности по чл. 5, ал. 1, т. 3 за месеците на дейност септември – декември 2023 г., умножен по цени от 01.03.2024 г. по чл. 368а от НРД за 2023-2025 г.“

**§ 5.** В чл. 9, ал. 3 след думите „дейностите по чл. 7“ се добавя „и чл. 7а“.

**§ 6.** В чл. 11 се правят следните изменения и допълнения:

1. В ал. 2 след думите „за дейности по чл. 5, ал. 1, т. 2“ се добавя „и т.3“, а думите „до размера на месечната стойност“ се заменят с „до размера на съответната месечна стойност“.

2. Създава се нова алинея:

„(2а) За прилагане на ал. 2 за дейности по чл. 5, ал. 1, т. 3, дейността над месечната стойност се отхвърля от заплащане, като „чакаща разрешение за заплащане от Надзорния съвет на НЗОК“.

3. В ал. 3 след думите „За прилагане на ал. 2“ се добавя „за дейности по чл. 5, ал. 1, т. 2,“.

4. В ал. 6 текстът „за периода м. април – м. юни 2024 г. (период на извършване на дейността: м. март – м. май 2024 г.), за периода м. юли – м. септември 2024 г. (период на извършване на дейността: м. юни – м. август 2024 г.)“ се заменят с „за периода м. април – м.септември 2024 г. (период на извършване на дейността: м. март – м. август 2024 г.)“.

5. Създава се нова алинея:

„(11) Редът на ал. 4 - 10 се прилага отделно за месечните стойности по чл. 7 и по чл. 7а.“.

**§ 7.** В чл. 13 се правят следните изменения и допълнения:

1. В края на ал. 2 се добавя текста „, с причините за превишенията и предложения за недопускане на превишения“;

2. Създава се нова алинея:

„(4) Директорите на РЗОК в срок до края на месеца следващ отчетния представят доклад на Надзорния съвет на НЗОК за отхвърлените от заплащане (чакащи разрешение за заплащане от Надзорния съвет на НЗОК), дейности по чл. 5, ал. 1, т. 3, по реда на чл. 11, ал. 2а.“.

**§ 8.** В чл. 14 се правят следните изменения и допълнения:

1. Текстът на чл. 14 става алинея 1.

2. Създава се нова алинея:

„(2) Надзорният съвет на НЗОК наблюдава и анализира ежемесечно постъпилите от директорите на РЗОК доклади по реда на чл. 13, ал. 4.“

**§ 9.** Текстът на § 3 от преходни и заключителни разпоредби се заменя с:

„§ 3. При определяне на годишните стойности на изпълнителите на БМП за 2024 г. по чл. 3 от настоящите правила се вземат предвид:

1. утвърдените с решение № РД-НС-04-114/18.12.2023 г. месечни и индикативни стойности за дейностите в болнична медицинска дейност за дейност м. декември 2023 г. подлежащи на заплащане през м. януари 2024 г. и индикативни стойности за медицински изделия и лекарствени продукти, които НЗОК заплаща извън стойността на оказаните медицински услуги, подлежащи на заплащане през м. януари и м. февруари 2024 г.

2. утвърдените с решение № РД-НС-04-4/23.01.2024 месечни и индикативни стойности за дейностите в болнична медицинска дейност за дейност м. януари 2024 г. подлежащи на заплащане през м. февруари 2024 г. и индикативни стойности за медицински изделия и лекарствени продукти, които НЗОК заплаща извън стойността на оказаните медицински услуги, приложени през м. януари 2024 г.

3. утвърдените с решение № РД-НС-04-24/14.02.2024 г. месечни и индикативни стойности за дейностите в болнична медицинска дейност за дейност м. февруари 2024 г. подлежащи на заплащане през м. март 2024 г. и индикативни стойности за медицински изделия и лекарствени продукти, които НЗОК заплаща извън стойността на оказаните медицински услуги, приложени през м. февруари 2024 г.“

**§ 10.** В § 4 от преходни и заключителни разпоредби се правят следните изменения и допълнения:

1. Точка 1 се заменя с:

„1. Приложение № 1 – „Дейности в БМП – КП и АПр: за раждане и здрави новородени, за хемодиализа, за диагностика и лечение на онкологични и хематологични заболявания, за лъчелечение, за позитронно-емисионна томография с компютърна томография (РЕТ/СТ), за еднофотонна емисионна компютърна томография с компютърна томография (SPECT/CT) на хибриден скенер, посочени в приложения №№ 7, 9, 11 и 12 към чл. 1 и чл. 3 от Наредба № 9 от 2019 г.“

2. Създава се нова точка:

„1а. Приложение № 2 – „Дейности в БМП – КП, КПр, АПр, с изключение на дейности по чл.5, ал.1 т. 1 и 3, посочени в приложения №№ 7, 8, 9, 10 и 11 към чл. 1 и чл. 3 от Наредба № 9 от 2019 г.“

3. Създава се нова точка:

„1б. Приложение № 3 – „Дейности в БМП в БМП – КП за асистирана с робот хирургия при злокачествени заболявания, посочени в приложения № 9 към чл. 1 и чл. 3 от Наредба № 9 от 2019 г.“

4. В т. 2 текстът „Приложение 2“ се заменя с „Приложение 4“.

5. В т. 3 се изменя вида и формата на Приложение № 2 „Стойности за заплащане през 2024 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“ към индивидуалните договори с изпълнителите за извършване на БМП, по реда на НРД за 2023 - 2025 г.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 11.** Неразделна част от настоящите правила са приложенията по §10.

**§ 12.** Настоящите правила влизат в сила от месец на дейност март 2024 г., като изменят и допълват правилата, приети с решение на Надзорния съвет на НЗОК № РД-НС-04-4 от 23.01.2024 г., изменени и допълнени с решение на Надзорния съвет на НЗОК № РД-НС-04-24 от 14.02.2024 г.